**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**I/3. Az európai kultúra alapjai**

Középszinten**:** **A görög-római hitvilág. Az antikvitás kiemelkedő kulturális emlékei. A zsidó vallás fő jellemzői. A kereszténység kialakulása és főbb tanításai**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

**DE kerettantervben szerepel:**

**régészet,homo sapiens, őskőkor, újkőkor, zsákmányoló életmód, mágia, bronzkor, vaskor, nemzetség, despotizmus, városállam, öntözéses földművelés, buddhizmus, brahmanizmus**

***Személyek:* Kheopsz, Hammurapi, Salamon, I. Dareiosz, Buddha, Konfuciusz.**

***Topográfia:* „termékeny félhold”, Mezopotámia, Egyiptom, Palesztina, Perzsia, India, Kína, Babilon, Jeruzsálem.**

***Kronológia:* Kr. e. 8000 körül (az újkőkor kezdete), Kr. e. 3000 körül (az első államok kialakulása), Kr. e. XVIII. század (Hammurapi uralkodása)**

Fogalmak

**kultúra:** A kultúra az emberiség által létrehozott anyagi és szellemi értékek összessége, a művelődésnek valamely területe, illetve valamely népnél, valamely korszakban való megnyilvánulása.

**monoteizmus:** Az egy teremtő, élő és személyes Istenbe vetett hit, illetve a róla szóló tanítás. Ellentéte a politeizmus.

**politeizmus:** Több Istenben való hit, a monoteizmus ellentéte.

**diaszpóra:** Valamely etnikumra, vallás követőire (legtöbbször a zsidóságra használatos), illetve közösségre utal, akik külső kényszer hatására elhagyni kényszerülnek szülőföldjüket, majd a világ valamely táján más népek közé szóródva/szétszóródva folytatják életüket, építik kultúrájukat.

**mitológia:** Olyan történetek összessége, amelyeket egy bizonyos kultúra igaznak hisz, és amelyekben természetfeletti események, személyek, lények szerepelnek.

**apostol:** Apostolnak nevezzük azokat a férfiak, akiket Názáreti Jézus tanítványainak kiválasztott és küldetést adott nekik. A kifejezés a görög ‚küldött‘ szóból ered. 12 apostolról tesz említést az Újszövetség.

**Biblia:** Jelentése könyvek, a teljes Biblia a kereszténység szent könyve.

**egyház:** Az egyház azonos hitelveket követők, vallásuk gyakorlása céljából létrehozott szervezete.

**püspök:** A keresztény gyülekezetek vezetője, egy-egy egyházi terület/kerület/megye irányítója.

**zsinat:** A keresztény vallás szerinti legfőbb püspöki konferencia, ahol a vallás alapvető hitelveit rögzítik.

Évszámok

**Kr. e. 10. század zsidó állam, első jeruzsálemi Templom építése**

Kr. e. 753 **Róma** hagyomány szerinti alapítása-római időszámítás kezdete

Kr. e. 776 az első feljegyzett **olimpia**i játékok-görög időszámítás kezdete

**Kr. u. 70 Jeruzsálemben a 2. Templom lerombolása**

**313 a milánói ediktum vallásszabadság a keresztényeknek**

**325 a niceai zsinat**

**395 (a Római Birodalom felosztása), 476 (a Nyugatrómai Birodalom bukása).**

Személyek

**Salamon:** Dávidnak, Izrael második királyának tizenhatodik fia. Békés uralkodása idején épült az első jeruzsálemi templom a Kr. e. 10. században.

**Mózes:** A Biblia szerint ő vezette ki a zsidókat az egyiptomi fogságból, valamint nevéhez fűződik a szövetség megerősítése, a Kőtáblák a Tízparancsolattal, a Biblia első öt könyve, a Tóra megírása.

**Pheidiász:** Szobrász és építész, az ókori görög klasszikus szobrászat legnagyobb alakja. Az ő alkotása az ókori **olümpiai** Zeusz-szobor.

**Názáreti Jézus:** A kereszténység legfőbb alakja, akit Isten fiaként, megváltóként, vagyis Messiásként (görögül Kriszthosz) tisztelnek.

**Péter apostol:** Jézus 12 legfőbb tanítványának egyik legfontosabb személye.

**Pál apostol:** Saul néven, farizeusként született keresztényüldöző volt, de közben áttért a keresztény hitre és apostolként hirdette Isten igéjét. Innen ered a „Pálfordulás” szavunk.

**Constantinus császár: a milánói edictumban vallásszabadság a keresztényeknek**

Tétel

Az európai kultúra határai nem egyeznek meg Európa közigazgatási határával (kultúrának nincsenek is konkrét határai). Ennek a kultúrának az alapjai több, régebbi (görög, római, zsidó, keresztény) kultúra alapjaiból nőtte ki magát.

A görög hitvilág

* **politeizmus** (többistenhit)
* antropomorf (ember formájú), valamint ember természetű istenkép
* minden isten más-más dolognak (alvilág, szerelem, tengerek…) volt az istene
* az istenek tiszteletet követeltek maguknak à az emberek áldozatokat mutattak be az istenek előtt; sportokkal, színjátszással is hódoltak nekik
* isteneik halhatatlanok voltak (ambrózia folyt a vérük helyett)
* a szertartásokat választott tisztségviselők vezették, akik a poliszok kulturális életében igen jelentős szerepet töltöttek be
* külön szentélyek voltak építve különböző feladatoknak (gyógyítás, Delphoi-jósda à jóslás, stb.)
* isteneik születése
* kezdetben üresség volt (Khaosz)
* először Gaia, a föld istennője született meg, majd Uránusz, az ég istene
* Gaia és Uránusz gyermekeként születtek meg a százkezűek, a titánok és a küklopszok
* Uránusz Tartaroszba, az alvilág legsötétebb helyére küldi az óriásokat = küklopszokat
* Gaia-nak ez rosszul esett, hiszen a gyermekei voltak az óriások à egyik titán fiára Kronoszra bízta, hogy leckéztesse meg apját, Uránuszt
* Kronosz sikerrel járt (levágta Uránusz nemi szervét és átvette hatalmát), és Uránusz levágott nemi szervéből, amit Kronosz a tengerbe dobott, született meg Aphrodité, a szerelem istennője
* Uránusz bosszúból elátkozza Kronoszt, hogy őt is az utódai győzzék le (másik nézet, hogy Gaia jósolja ezt a kimenetelt, és nem Uránusz átkozza el)
* Kronosz lenyelte az összes utódját, nehogy legyőzze ő valaki
* Gaia egy követ csomagolt a pólyába à Kronosz a követ nyeli le, Zeuszt pedig elrejtette Kréta szigetére
* varázsszerrel kényszerítik Kronoszt, hogy visszaadja a lenyelt gyermekeket à együtt legyőzték Kronoszt
* fontosabb istenek funkcióikkal:

|  |  |
| --- | --- |
| ISTEN NEVE | FUNKCIÓJA |
| Zeusz **(=Juppiter)** | a legnagyobb és leghatalmasabb isten, az olümposzi istenek karának vezetője, az időjárás, a mennydörgés és a villámok istene |
| Héra **(=Juno)** | Zeusz felesége, az istenek királynője, a menny és a csillagok, a házasság és a hűség istennője |
| Poszeidón **(= Neptunusz)** | Hadésszal – Zeusz után a legnagyobb tisztelettel övezett isten a tengerek, folyók és források, az árvizek és földrengések istensége |
| Aphrodité **(=Venus)** | a szépség és a szerelem istennője |
| Héphaisztosz **(=Vulcanus)** | a tűz istene, a szakszerűség, a művészi kidolgozás és fegyverművesség megszemélyesítője az istenek kovácsmestere |
| Apollón | a jövendölés, a fény, a zene, a gyógyítás – a betegség és az orvoslás – valamint az íjászat istene |
| Hermész **(= Mercurius)** | az útmutatás, a jóslás, a vigasz és az újjászületés, az utazás, a pásztorkodás istene, a tolvajok patrónusa és az istenek hírnöke |
| Démétér **(=Ceres)** | a föld termékenységének istennője, a mezőgazdaság védnöke, nagylelkűsége táplálja az embereket |
| Artemisz **(=Diana)** | a vadászat istennője, az állatok, a vadon és a fiatal lányok patrónája |
| Pallasz Athéné  **Athéné Parthenosz-Parthenón templom** | a bölcsesség istennője, az erő, a kézművesség (különösen szövés, fazekasság és ácsmesterség), a belső szépség, műveltség és a harc megtestesítője |
| Arész **(=Mars)** | a háború és a vérontás istene |
| Hesztia **(=Vesta)** | az otthon, a család és a szív istennője, valamint az olümposzi láng őrzője |
| Hadész **(= Plutó)** | az univerzum egyharmadának istenkirálya, az alvilág sötétje, a holtak birodalmának ura |
| Perszephoné | az alvilág királynője, a halál és a tavaszi újjászületés istennője |
| Dionüszosz **(= Bacchusz)** | a bor, a szőlő, a növényzet, a termékenység, a színjátszás és a mámor istene |
| Héraklész **(=Herkules)** | az istenek védelmezője, a hősi önfeláldozás megtestesítője (halálával nyert öröklétet az istenek karában) |
| Héliosz **(=Sol)** | a napisten, a Hold és a Hajnal istennőinek bátyja |

Más görög kulturális emlékek

* olimpiák
* az első olümpiai játékokat Kr. e. 776-ban tartották/jegyezték le
* tisztelet kifejezése az istenek felé
* háborúk idején is megtartották
* csak meztelen férfiak vehettek részt
* színjátszás
* **Dionüszosz**nak tartott szertartásokból nőtte ki magát
* meredekebb dombok oldalába épített színházak= **THEATRUM**
* csak férfiak játszhattak à női szerepeket is férfiak játszották
* építészet, szobrászat
* templomok/szentélyek, stadionok építése (leginkább mészkőből és márványból)
* leghíresebb szobrászépítők: Mürón, Polükleisztosz és **Pheidiász**
* az épületek alappillérei oszlopok voltak, ezeknek a fajtái
* dór
* ión
* korinthoszi

Római kultúra

* Vallás
* kezdetben latinok által folytatott totemizmus volt megfigyelhető à Romulust és Remust egy anyafarkas és egy harkály táplálta
* etruszkok isteneit vették át, melyek később azonosultak a görög istenekkel
* az embertevékenységek összes területének meg volt a maga istene à nagyon hasonlóak voltak a görögök isteneihez (majdnem minden görög istennek meg volt a maga római megfelelője, pl.: **Apolló = Apollón**, stb.) **Kivétel: Janus**

|  |  |
| --- | --- |
| ISTEN NEVE | FUNKCIÓJA |
| Iuno Regina | Iuppiter felesége, a szülés és a házasság istennője |
| Vesta | a családi tűzhely, az otthon és a család istennője |
| Minerva | Iuppiter és Iuno lánya, aki apja fejéből pattant ki mennydörgés közepette, teljes fegyverzetben, a kézművesség, az ipar, a bölcsesség istenasszonya, a római állam védelmezője |
| Ceres | az anyai szeretet istennője |
| Diana | a vadászat szűz istennője, a vadállatok úrnője |
| Venus | a család védelmezője, a termékenység védnöke, Aphroditével azonosítása után a szerelem istennője |
| Mars | a férfierő, közösségi oltalmazó, a háború és a harc istene |
| Mercurius | a pásztorok, utazók, kereskedők, súly- és hosszmértékek, az ékesszólás, az irodalom, az atlétika és a tolvajok istene és védelmezője |
| Iuppiter | *Iuppiter Optimus Maximus* a Legnagyobb és Legjóságosabb isten |
| Neptunus | a lovak, lótartás, vizek és tengerek istene |
| Vulcanus | a tűz és a kovácsok istene |
| Apollo | a gyógyítás, a művészetek és a vadászat istene, Diana ikertestvére |

* csakúgy, mint a görögöknél, itt is áldozatokat mutattak be isteneiknek, hogy cserébe ők is kapjanak az istenektől
* Irodalma
* három legáltalánosabb prózai műfaj: történetírás, tudományos értekezés, retorika (szónoklattan)
* római történetírás atyja Livius volt (a város alapításától saját koráig, Kr.e. I. századig írta le Róma történelmét)
* egyik legnagyobb szónok Ciceró volt
* Augustus idejében pedig Horatius, Vergilius és Ovidius alkotott máig is jelentős epikus műveket
* Építészet
* színházaik hasonlítanak a görögökéhez
* cirkuszi rendezvények (gladiátor harc, kocsiversenyek, stb.) helyszínéül az amphiteatrumok szolgáltak (pl.: Colosseum)
* bazilikákat is a rómaiak építettek először, mely azonban abban a korban vásárcsarnokként és a törvényszék épületeként szolgáló, általában 3 hajós építmények voltak
* rómaiak használtak először boltíveket, mely a súlyelosztás által segítséget nyújtott sokkal bonyolultabb, nagyobb építmények megépítésében is, mint korábban
* a legtöbb római építészeti emlék elpusztult
* Festészetük és szobrászatuk nagy részben azonos volt a görögökével

**Zsidó történelem és vallás**

* először itt jelenik meg az **egyistenhit (monoteizmus**), amely fokozatosan alakult ki,
* történetük Ábrahámmal kezdődik, akivel Isten szövetséget kötött, hogy ha ő követi, akkor megígéri neki lényegében azt, hogy nemzedéke nagy lesz.
* a vallás alapjainak lerakása **Mózes**hez köthető, aki szövetséget megerősítette istennel 🡪 zsidóknak be kell tartania a *„Tíz parancsolat”*-ot (amelynek lényege az egy igaz Isten tisztelete, valamint erkölcsi törvények voltak), cserébe védelmet kapnak vándorlásuk során, és elvezeti őket az ígéret földjére
* vallásukban tilos Isten ábrázolása, bálványok készítése és imádása
* Dávid király fia, **Salamon** nagy építkezésekbe kezdett Kr. e. 1000. körül megépül az első Jeruzsálemi templom
* a zsidók babiloni fogság= a Templom lerombolása (Kr.e. 6. század első fele) után perzsa uralom alatt újjáépült a templom (Kr. e. 6. sz. második fele)
* Szent könyvüket 🡪 Mózes 5 könyvének=Tóra megírása + később további könyvek megírása
* könyveket egybe gyűjtötték, melyet a kereszténység is beemelt szent könyvébe, a Bibliába Ószövetség néven
* Jeruzsálemi templomuk 2. lerombolása után (rómaiak, Kr. u. 70) már nem is építhették azt vissza (az egyik fala ma a Jeruzsálemi Siratófal, ami mai napig a zsidóság legfontosabb „zarándok” helye), hanem zsinagógákat építettek mindenfelé
* évszázadok alatt kialakult hagyományok alapján, nem ehetnek pl. disznóhúst, valamint vért 🡪 fontos náluk, hogy úgy vágják le az állatokat, hogy a vér kifolyjon belőle 🡪 kóser vágás, kóser ételek (pl. tejes és húsos ételek/még az edények sem, amiben főzik- nem találkozhatnak)
* jelképeik: hatágú = Dávid csillag, menóra (hétágú gyertyatartó)

**Kereszténység kialakulása, főbb vonásai**

* zsidók már régóta várták a Messiást = megváltót Dávid családjából
* Szűz Mária gyermekeként megszületett Jézus Krisztus 🡪 Újszövetség (Biblia 2. nagy egysége)
* Jézus Krisztus 12 fő tanítványával, az apostolokkal járta a városokat a megváltást, bűnbocsánatot és azt hirdetve, hogy Isten előtt a legfontosabb a belé vetett hit és az egymás szeretete
* példás tetteket+beszédeket hajtott végre/tartott, amivel hívei nagy számban gyarapodtak
* Jézus Krisztus a kereszténység álláspontja szerint tökéletes, megtestesíti tökéletes, Isten által várt (de nem követelt) magatartást
* Jézus követői összeütközésbe kerültek a zsidók nagy részével (a zsidók Dávid családjából származó, emberi megváltót vártak/várnak, aki földi életben menti meg őket a bajtól-gondtól 🡪 nem fogadják el Jézust isteni megváltónak)
* legnagyobb ellenségük a farizeusok (zsidó írástudók, akik a legnagyobb tiszteletben tartották a Tórát) voltak 🡪 kérésükre Pontius Pilátus keresztre feszítteti (de felelősséget nem vállal az ügyben 🡪 *„Mosom kezeimet.”*)
* tanításait az apostolok és egyre többen hirdették
* Péter apostolra épülve kezdett kiépülni az új vallásból egy új egyház
* Pál apostol, aki Saul néven, farizeusként született keresztényüldöző volt 🡪 e közben áttért a keresztény hitre és apostolként hirdette Isten igéjét à „Pálfordulás” (ennek további jelentése, hogy Pál a nem zsidók között is kezdett téríteni, tehát ebben is van ’fordulat’)
* a keresztények is közösségeket alkottak a városokba, kezdett kialakulni az egyház
* kezdett kiépülni egyfajta egyházirányító rendszer is 🡪 pápa (Róma püspöke) – püspök – presbiterek/papok – diakónusok
* vallásuk miatt üldözték a keresztényeket az első pár évszázadban🡪 általában keresztre feszítették őket🡪 számuk ennek ellenére (vagy talán hatására is) rendkívül nőtt🡪 elértek lassan egy olyan létszámot, melyet nem lehetett csak úgy „kiirtani”, sőt a császárnak is előnyösebb volt már, hogy ekkora tömeget maga mellé állítson és ne maga ellen
* 313, vallásszabadság (Edictum mediolanum), majd a 4. század végétől államvallás a Római Birodalomban
* **325. Niceai zsinat🡪 első dogmák**

**GYAKORLÓ FELADAT I.**

1. **A feladat a kereszténység születéséhez kapcsolódik.**
2. „A tömeg láttára fölment a hegyre és leült. Tanítványai köréje gyűltek, ő pedig szólásra nyitotta ajkát. Így tanította őket: »[…] Hallottátok a parancsot: Szemet szemért és fogat fogért. Én pedig azt mondom nektek, ne álljatok ellent a gonosznak. Aki megüti a jobb arcodat, annak tartsd oda a másikat is!«”
3. „Amikor beért …[**b)**]…-ba/be, az egész város izgalomba jött. »Ki ez?« – kérdezgették. »Ez Jézus, a próféta, a galileai Názáretből« – felelte a nép.

Jézus bement a templomba [Salamon templomába], és kiűzte onnan, akik a templomban adtak-vettek. A pénzváltók asztalait és a galambárusok padjait felforgatta.”

1. „[…] Jézus kezébe vette a kenyeret, megáldotta, megtörte s odanyújtotta tanítványainak, ezekkel a szavakkal: »Vegyétek és egyétek, ez az én testem!« Aztán fogta a kelyhet, hálát adott, és ezekkel a szavakkal nyújtotta nekik: »Igyatok ebből mindnyájan, mert ez az én vérem, a szövetségé, amelyet sokakért kiontanak a bűnök bocsánatára.«”
2. „Közben Jézust a helytartó elé állították. A helytartó megkérdezte tőle: »Te vagy a zsidók királya?« »Te mondod« – felelte Jézus. A főpapok és vének vádjaira azonban nem felelt semmit. Erre Pilátus [a helytartó] így szólt hozzá: »Nem hallod, mi mindennel vádolnak?« De ő egyetlen vádjukra sem felelt.”

*(Részletek Máté evangéliumából)*

1. Jézus melyik erkölcsi tanítása jelenik meg az A) betűjelű forrásrészletben? Fogalmazza meg röviden, saját szavaival:………………
2. Melyik város neve hiányzik a B) betűjelű forrásból? Nevezze meg!………..
3. Melyik állam uralkodóját képviselte a D) betűjelű forrásban szereplő helytartó?……………………………………………..
4. **Melyik forrásrészletekben leírt jeleneteket ábrázolják a következő festmények? Írja a képek alá a megfelelő forrásrészletek betűjelét!** *Egy képhez csak egy betűjelet írjon! Két betűjel kimarad.*

1. 2.



*Leonardo da Vinci falfestménye, XV. század*

A forrásrészlet betűjele: …… *Karl Heinrich Bloch festménye,* A forrásrészlet betűjele: ……

GYAKORLÓ FELADAT II.

1. **A feladat a görög-római hitvilághoz kapcsolódik.**

**Írja be a táblázatba az egyes római istenek görög megfelelőjét, illetve az adott görög istenre jellemző leírás betűjelét!** *Két leírás kimarad.*

**Leírások:**

1. Az értelmetlen vérontással és kegyetlen öldökléssel járó háborúk istene.
2. A szépség, a szerelem és a termékenység istennője.
3. A vihar és a villámlás ura, a vendégszeretet, az eskük és a piactér védelmezője, az istenek királya.
4. A földrengés, a folyók és tavak, valamint a tenger és a hajósok istene.
5. Az igazságos háború, a jog, a művészetek, a mesterségek, az oktatás és a bölcsesség istennője.
6. A szülés, a nők és gyermekek védelmezője, a vadállatok úrnője, a Hold és a vadászat istennője.

|  |  |  |  |  |
| --- | --- | --- | --- | --- |
| **Római isten** | Jupiter | Mars | Vénusz | Minerva |
| **Görög isten neve** |  |  |  |  |
| **Leírás**  **betűjele** |  |  |  |  |

**GYAKORLÓ FELADATOK III.**

1. **A feladat a zsidó valláshoz kapcsolódik. Melyik személyhez köthetők a bibliai idézetek? Válassza ki a felsorolásból!** *Írja a megfelelő személy nevét az idézetek alá! Egy név kimarad.*

**Személyek:**

Ádám, Dávid, Mózes, Noé, Salamon

1. „Izraelnek összes törzse elment […] Hebronba, és azt mondták: »Nézd, csontod és húsod vagyunk. Már tegnap és tegnapelőtt is, amikor még Saul volt a királyunk, te voltál, aki vezetted Izrael hadjáratait. S az Úr is azt mondta neked: Legeltesd népemet, Izraelt, és légy Izrael fejedelme. « […] Aztán fölkenték […] Izrael királyává.”………………………………….
2. „Jöjj fel hozzám a hegyre, és maradj itt. Átadom neked a kőtáblákat a törvénnyel és a parancsokkal, amelyeket oktatásukra írtam.”…………………………………..
3. „Majd azt mondta Isten: Ez a jele a szövetségnek, amit én szerzek veletek és minden élőlénnyel, amely veletek van, minden nemzedékkel, örökre: szivárványívemet helyezem a felhőkre, az lesz a jele a szövetségnek, melyet én a világgal kötök.”
4. „A király elrendelte, hogy hatalmas köveket fejtsenek, pompás köveket, hogy faragott kockakövekből vessenek alapot a háznak. […] gondoskodtak az építkezésről, s előkészítették a fát meg a köveket a templom építéséhez.”…………………………………..